钦定古今图书集成/明伦汇编/氏族典/第088卷 > 卢柔
## 钦定古今图书集成/明伦汇编/氏族典/第088卷 > 卢柔

按《周书卢柔传》：“柔字子刚，性聪敏好学，未弱冠，解属
文，但口吃，不能持论，颇使酒诞节，为世所讥。魏孝武
与齐神武有隙，诏贺拔胜出牧荆州，柔从之，以为大
行台郎中，掌书记。军中机宜，柔多预之。及胜为太保，
以柔为掾，加冠军将军。孝武西迁，东魏遣侯景袭穰，
胜败南奔梁，柔亦从之，后与胜俱还。大统二年，至长”
安，封容城县男。太祖重其才，引为行台郎中，加平东
将军，除从事中郎，掌机密。进爵为子。除中书舍人，迁
司农少卿，转郎，兼著作，撰起居注。后拜黄门侍郎。文
帝知其贫，解衣赐之。魏废帝元年，加车骑大将军、仪
同三司、散骑常侍、中书监。孝闵帝践阼，拜小内史，迁
内史大夫，进位开府，卒于位。